Tatjana Voronova

Tatjana Voronova (dzimusi  Arhangeļskas apgabalā) ir Latvijas starptautiskā meistare šahā (1993).

Šahistes karjera 
Tatjana Voronova šahu sākusi spēlēt 14 gadu vecumā. 1978. gadā viņa izcīnīja bronzas medaļu PSRS sieviešu šaha čempionātā Nikolajevā. Tatjana Voronova laikā no 1980. gadam līdz 2006. gadam ir vairākkārt izcīnījusi medaļas Latvijas sieviešu šaha čempionāta finālos: 4 zelta (1980, 1985, 1986, 1987), 5 sudraba (1982, 1998, 1999, 2000, 2003) un 6 bronzas (1993, 1994, 1996, 1997, 2001, 2006).
Tāpat ilgus gadus Tatjana Voronova bija dažādu Latvijas šaha komandu dalībniece. PSRS Tautu spartakiādēs viņa spēlēja 1979. gadā un 1981. gadā.
"Daugavas" komandas sastāvā Tatjana Voronova piedalījās PSRS komandu kausā šahā 1980. gadā, izcīnot pirmo vietu pie sava galdiņa.
Pēc Latvijas neatkarības atjaunošanas Tatjana Voronova vairākkārt pārstāvējusi Latvijas komandu šaha olimpiādēs (1994, 1996, 1998, 2000) un Eiropas šaha komandu čempionātos (1997, 2001).

Trenere 
Tatjana Voronova ir beigusi Valsts Centrālo fiziskās kultūras institūtu Maskavā un ilgus gadus strādā par treneri Rīgas šaha skolā.

Nozīmīgākās sacensības 

 1978. gads, 3. vieta PSRS sieviešu šaha čempionātā.
 1980. gads, 1. vieta Latvijas sieviešu šaha čempionātā.
 1982. gads, 2. vieta Latvijas sieviešu šaha čempionātā.
 1985. gads, 1. vieta Latvijas sieviešu šaha čempionātā.
 1986. gads, 1. vieta Latvijas sieviešu šaha čempionātā.
 1986. gads, 9. vieta PSRS sieviešu šaha čempionātā.
 1987. gads, 1. vieta Latvijas sieviešu šaha čempionātā.
 1993. gads, 3. vieta Latvijas sieviešu šaha čempionātā.
 1994. gads, 3. vieta Latvijas sieviešu šaha čempionātā.
 1994. gads, pārstāvējusi Latvijas sieviešu izlasi 31. šaha olimpiādē Maskavā pie 1. rezerves galdiņa (+5, =4, -0).
 1996. gads, 3. vieta Latvijas sieviešu šaha čempionātā.
 1996. gads, pārstāvējusi Latvijas sieviešu izlasi 31. šaha olimpiādē Erevānā pie 1. rezerves galdiņa (+4, =5, -1).
 1997. gads, 3. vieta Latvijas sieviešu šaha čempionātā.
 1997. gads, pārstāvējusi Latvijas sieviešu izlasi 2. Eiropas komandu šaha čempionātā Pulā pie rezerves galdiņa (+4, =2, -1).
 1998. gads, 2. vieta Latvijas sieviešu šaha čempionātā.
 1998. gads, pārstāvējusi Latvijas sieviešu izlasi 33. šaha olimpiādē Elistē pie 2. galdiņa (+3, =6, -2).
 1999. gads, 2. vieta Latvijas sieviešu šaha čempionātā.
 2000. gads, 2. vieta Latvijas sieviešu šaha čempionātā.
 2000. gads, pārstāvējusi Latvijas sieviešu izlasi 34. šaha olimpiādē Stambulā pie 2. galdiņa (+5, =4, -3).
 2001. gads, 3. vieta Latvijas sieviešu šaha čempionātā.
 2001. gads, pārstāvējusi Latvijas sieviešu izlasi 3. Eiropas komandu šaha čempionātā Leonā pie 2. galdiņa (+1, =2, -2).
 2003. gads, 2. vieta Latvijas sieviešu šaha čempionātā.
 2006. gads, 3. vieta Latvijas sieviešu šaha čempionātā.

Atsauces

Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Šaha olimpiādes)
  šahista profils vietnē olimpbase.org (Eiropas komandu čempionāti)
 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 97. lpp.

1955. gadā dzimušie
Latvijas šahisti
PSRS šahisti
Latvijas krievi
Arhangeļskas apgabalā dzimušie